
Z A P I S N I K
8. sjednice Vijeća Mjesnog odbora Trnava
održane 20. siječnja 2022. 
u sjedištu Mjesnog odbora, Resnički put 1A
s početkom u 19,00 sati

NAZOČNI ČLANOVI VIJEĆA:

Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić, Damir Perica.
NENAZOČNI ČLANOVI VIJEĆA:

Kristijan Iličić, Nikola Vratarić

OSTALI NAZOČNI:

Đuro Kozulić - građanin
Predsjedava Ivan Vrgoč, predsjednik Vijeća.

Zapisnik vodi Zvonimir Božić.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 7. sjednice Vijeća, održane 10. prosinca 2021.

Predsjednik predlaže dopunu dnevnog reda:

Izrada prometne studije za naselje Trnava

Vijeće jednoglasno prihvaća dopunu dnevnog reda.
Na prijedlog predsjednika Vijeće jednoglasno utvrđuje
   DNEVNI RED

1. Prijedlog programa rada Vijeća Mjesnog odbora Trnava za 2022. g.
2. Uklanjanje stupa od T-coma na lokaciji Trnava IV. kod kbr 6a, - donošenje zaključka

3. Promjena voznog reda autobusne linije 215, - donošenje zaključka

4. Aktualna komunalna problematika,

5. Izrada prometne studije za naselje Trnava,  - donošenje zaključka
6. Pitanja, prijedlozi i obavijesti.

Članovi Vijeća primili su pisani materijal za 1. točku dnevnog reda elektroničkom poštom e-mailom uz poziv.
Ad 1. Prijedlog programa rada Vijeća Mjesnog odbora Trnava za 2022. g.
U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić, Damir Perica.

Vijeće jednoglasno donosi
PROGRAM RADA

VIJEĆA MJESNOG ODBORA

TRNAVA ZA 2022. GODINU

I. CILJEVI

U skladu sa svojim ovlastima, određenima Statutom Grada Zagreba, Vijeće Mjesnog odbora Trnava u 2022. godini nastojat će ostvarivati svoje trajne ciljeve:

1. osiguravati korištenje prostora u objektu mjesne samouprave sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, udruga umirovljenika, te udruga djece i mladeži, prvenstveno s područja Mjesnog odbora, odnosno Gradske četvrti Donja Dubrava;

2. nadzirati sustav održavanja, opremanja i obnove prostora mjesne samouprave;

3. podupirati sustavno prikupljanje i obradu te primjerenu dostupnost javnosti svih bitnih podataka o Mjesnom odboru, kao nužne pretpostavke za ostvarivanje osmišljenog utjecaja građana i njihovih predstavničkih tijela na njegov razvoj (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

4. zajedno s Vijećem Gradske četvrti i drugim vijećima mjesnih odbora kontinuirano pratiti postojeće stanje komunalne infrastrukture, definirane probleme kao i novonastale potrebe, a zatim osobito  ostvarivanje planova i programa gradnje i obnove komunalnih i drugih objekata na svome području, kao i na području Gradske četvrti, radi pravodobnog uočavanja i suzbijanja pojava neracionalnog planiranja i neopravdanog odstupanja od planiranog;

5. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju u tijelima Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanjem mišljenja te podnošenjem inicijativa i prijedloga);

6. biti u stalnom interakcijskom odnosu s pripadajućim Vijećem Gradske četvrti, prije svega razmatranjem međuodnosa kao i određene problematike na sjednicama Koordinacije predsjednika Vijeća Gradske četvrti s predsjednicima vijeća mjesnih odbora u Gradskoj četvrti Donja Dubrava, zatim, između ostaloga, raspravljanjem i donošenjem zaključaka o onim temama o kojima i Vijeće Gradske četvrti nakon toga utvrđuje i donosi mišljenje, a od većeg su reda važnosti ili se odnose ne samo na pojedini mjesni odbor nego i na šire područje Četvrti, ali dakako i na druge načine, radi unapređenja međusobne komunikacije, razmjene informacija, suradnje i savjetovanja o različitim mogućim pojavnim problemima, a sve u cilju što učinkovitijeg djelovanja na korist i razvitak svih dijelova Gradske četvrti;

7. razvijati suradnju s drugim mjesnim odborima na području Gradske četvrti; također i s udrugama na svom području u pitanjima od interesa za građane Mjesnog odbora;

8. pravodobno predlagati rješenja od interesa za  područje Mjesnog odbora u postupcima izrade i donošenja prostornih i drugih planskih dokumenata i njihove provedbe;

9. brinuti o uređivanju naselja, kvaliteti stanovanja, komunalnoj infrastrukturi te obavljanju komunalnih i drugih uslužnih djelatnosti od značenja za Mjesni odbor, kao i o zadovoljavanju potreba njenih stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa od značenja za Mjesni odbor;

10. kontinuirano predlagati  mjere i akcije za zaštitu i unapređivanje okoliša te za poboljšanje uvjeta života na području Mjesnog odbora;

11. predlagati mjere nakon razmatranja stanja javne sigurnosti i zaštite osoba, imovine i dobara na području Mjesnog odbora;

12. u slučaju potrebe sazivati mjesne zborove građana.

II. ZADACI

Navedene ciljeve Vijeće će ostvarivati redovitim održavanjem sjednica, raspravom o najvažnijim pitanjima od zajedničkog interesa za građane Mjesnog odbora te donošenjem odgovarajućih odluka. Vijeće će na sjednicama u 2022. godini prvenstveno realizirati sljedeće zadatke:

1. donijeti Program rada Vijeća za 2022.;

2. prihvatiti Izvješće o radu Vijeća u 2021.;

3. donijeti Financijski plan Mjesnog odbora za 2022.;

4. donijeti godišnji izvještaj o izvršenju Financijskog plana Mjesnog odbora za 2021.;

5. donijeti Plan malih komunalnih akcija Mjesnog odbora, koji je sastavni dio Plana komunalnih aktivnosti Gradske četvrti.;

6. donijeti prijedlog o utrošku sredstava s pozicije ONRP;       

7. u svim potrebnim prilikama raspravljati i donositi zaključke o izraženim potrebama, problemima i izraženim stavovima građana, udruga i drugih zainteresiranih sa svojeg područja, te samostalno ili preko Vijeća Četvrti od nadležnih gradskih upravnih tijela i ostalih javnih ustanova tražiti njihovo rješavanje;

8. u primjerenim rokovima, uvažavajući mišljenje i interese korisnika, odlučivati o zahtjevima za povremeno korištenje prostora mjesne samouprave;

9. pravodobno utvrditi svoje prioritete za Plan komunalnih aktivnosti Gradske četvrti za 2023., uvažavajući potrebe unapređenja komunalnog života građana na svojem području;

10. kontinuirano pratiti realizaciju poslova iz gradskih programa i planova na području   Mjesnog odbora i po potrebi predlagati mjere za njezino unapređivanje;

11. permanentno pratiti realizaciju Plana komunalnih aktivnosti Gradske četvrti, posebice u dijelu koji se tiče područja svog Mjesnog odbora te, u slučaju potrebe, predložiti mjere za njezino poboljšanje;

12. cjelovito analizirati funkcioniranje prometa na području Mjesnog odbora i, po potrebi, inicirati poduzimanje mjera za njegovo unapređivanje;

13. na temelju prijedloga stanovnika svoga područja pokrenuti postupak imenovanja ulica u novoizgrađenim dijelovima naselja Mjesnog odbora;

         Vijeće će, osim o navedenim, tijekom godine raspravljati i o drugim pitanjima koja, sukladno Poslovniku o radu Vijeća, ocijeni značajnim. 

Ad 2. Uklanjanje stupa od T-coma na lokaciji Trnava IV. kod kbr 6a, - donošenje zaključka
Predsjednik usmeno obavještava nazočne o predmetu rasprave i odlučivanja. 
U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić, Damir Perica.

Vijeće jednoglasno donosi
ZAKLJUČAK

o uklanjanju stupa od T-coma na lokaciji  Trnava IV. kod kč.br. 6a

1. Vijeće predlaže da se, radi sigurnosti sudionika u prometu, ukloni stup od T-coma na lokaciji IV. Trnava kod kč.br. 6a, na k.č. 4962 ko Resnik., (u prilogu fotografija stanja na terenu i fotografija Geoportala).

2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 3. Promjena voznog reda autobusne linije 215, - donošenje zaključka 
Predsjednik usmeno obavještava nazočne o predmetu rasprave i odlučivanja. 
U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić, Damir Perica.

Vijeće jednoglasno donosi
ZAKLJUČAK

o promjeni voznog reda autobusne linije 215 

1. Vijeće je usmeno zaprimilo prijedlog građana kojim se predlaže da linija 215 Kvaternikov trg – Trnava promjeni raspored vožnje.

2. Predlaže se da prvi polazak autobusne linije 215 bude u 4.20 sati zbog povezanosti autobusne linije s tramvajskim prijevozom. Promjenom voznog reda određen je prvi polazak u 4.35 sati umjesto prijašnjeg u 4,20 sati zbog čega građani izražavaju nezadovoljstvo jer kasne na svoja radna mjesta. 

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 4. Aktualna komunalna problematika

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić, Damir Perica.

U raspravi je bilo rečeno da se ustraje na već predloženim projektima: škola u Čulincu, Trnavi, problem parkirnih mjesta u naselju, te pružni prijelaz u Trnavi.
Vijeće je primilo na znanje Informaciju o poduzetim aktivnostima Gradske četvrti Donja Dubrava za područje MO Trnava.

Podržava se prijedlog gđe. Kristinke Igrec iz Vukomerečke ulice kč.br. 50 za postavljanjem prometnog ogledala na lokaciji: križanje Škrljevskog puta i Sušačke ulice te izlaska na Vukomerečku cestu.

Vijeće jednoglasno donosi

ZAKLJUČAK

o prijedlogu građana za postavljanje prometnog ogledala 

na lokaciji spoja Škrljevski put i Sušačka ulica (izlaz) na Vukomerečku cestu 

zbog nepreglednosti prometovanja

1. Vijeće je razmotrilo usmeni zahtjev građanke Kristinke Igrec, za postavom prometnog ogledala na lokaciji spoja Škrljevski put i Sušačka ulica (izlaz) na Vukomerečku cestu, zbog nepreglednosti  prometovanja, te isti zahtjev smatra opravdanim.
2. Ovaj zaključak dostavlja se Vijeću Gradske četvrti  Donja Dubrava na daljnje postupanje.

Ad 5. Izrada prometne studije za naselje Trnava – dopuna dnevnog reda

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić, Damir Perica.

Predsjednik obavještava vijećnike o Izradi prometne studije za naselje Trnava kao dopuni dnevnog reda. Te ističe da smo na 5. sjednici 14. listopada 2021. godine podnijeli Zaključak o aktualnoj komunalnoj problematici za područje MO Trnava i prijedlogu izrade prometne studije za područje MO Trnava, koji je Vijeće Gradske četvrti Donja Dubrava obradilo pod KLASOM: 026-01/21-01/195; URBROJ: 251-06-11-4-21-13, 2. studenog 2021, te uputilo na daljnje postupanje nadležnom uredu koji je u ovom slučaju Gradski ured za prostorno uređenje, pročelniku dr.sc. Dinko Bilić, Trg Stjepana Radića 1, nadležni ured je zaprimio predmetnu problematiku 2. prosinca 2021. (što je vidljivo iz povratne dostavnice).
Stoga predlažem da uputimo ponovni (isti) Zaključak na ponovno pokretanje procedure. Uputiti na novonastali ured koji se sada zove Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor za promet, Trg Stjepana Radića 
Vijeće jednoglasno donosi

ZAKLJUČAK

o aktualnoj komunalnoj problematici za područje MO Trnava i prijedlogu 

izrade prometne studije za područje MO Trnava

1. Vijeće Mjesnog odbora Trnava učestalo dobiva pritužbe građana putem maila i usmeno o problematici nepropisne vožnje kroz naselje, koja ugrožava sigurnost svih sudionika u prometu a naročito djece. Zbog navedenih problema građani traže postavljanja prometnih izbočina te obilježavanje horizontalne i vertikalne signalizacije na sljedećim lokacijama:

· I Trnava kč.br. 79-109; postavljanje prometnih izbočina (crvenih), (Zlatko Hržić)

· Vranička ulica i Valunske ploče; postavljanje prometnih izbočina, (Branko Poje)

· I Trnava kč.br. 2 i 6; postavljanje prometnih izbočina; (Petra Majdanac)

· Rožatska ulica  kod kč.br. 4; postavljanje prometnih izbočina (Romana Mrvčić)

· križanje Poljane i Zelenički put postava prometnog znaka „pravo kretanja vozila“ (Romana Mrvčić)

· Resnički put  kod kč.br. 70; postavljanje prometnih izbočina

· Valunske ploče – Resnički put, iscrtavanje zebre

2. Vijeće predmetne zahtjeve smatra opravdanim, te predlaže sastanak u sjedištu Mjesnog odbora Trnava, Resnički put 1A sa nadležnim djelatnikom Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet, kako ne bi došlo do nepotrebnih postavljanja prometnih izbočina na prometnicama s obzirom na poveći broj traženja od strane građana a s obzirom da na pojedinim prometnicama već postoje prometne izbočine. 
3. Vijeće predlaže izradu prometne studije za cijelo područje Mjesnog odbora Trnava.

4. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 6. Pitanja, prijedlozi i obavijesti

Predsjednik obavještava članove Vijeća o:
· Svi nazočni vijećnici predlažu da dobiju na uvid tablicu rasporeda korištenja prostora MO Trnava, te predlažu sastavljanje novog rasporeda (jer pojedine udruge, klubovi i stranke svoje dosadašnje termine ne koriste i predlažu da se dodjela termina da onima koji će ih koristiti.
· Nazočni je bio građanin Đuro Kozulić, koji je zamolio termin u kojem bi koristio prostor (dvoranu) MO Trnava za igranje stolnoteniskog kluba. U narednim danima gospodin je upućen da podnese zahtjev za korištenje prostora prema Vijeću MO Trnava.

Dovršeno u 19.55 sati.
KLASA: 024-08/22-003/103
URBROJ: 251-13-11-4-22-2
Zagreb, 20. siječnja 2022.

Zapisnik sastavio:

Zvonimir Božić

Vijeća Mjesnog odbora

  Trnava





        




            Ivan Vrgoč 

